paragraph_text: Antijunak filma je redov Manning koji se u borbi drži po strani i jedini mu je cilj preživjeti; to mu donese prijezir od strane suboraca, ali ga i održava na životu. Kada nakon neuspješnog napada ostane jedini preživjeli iz svojeg odreda, biva protiv svoje volje promaknut u čin vodnika kojim dobiva odgovornost za živote neiskusnih i zbunjenih novaka. Manning nevoljko izvršava sve opasnije naredbe i nada se da će ga prebaciti na Sekciju 8, tj. otpustiti kao mentalno nesposobnog za borbu.